അഷ്ടമുടിയെ കാക്കാന് വിവരശേഖരണം കൊല്ലം: നഗരസഭയുടെ നേതൃത്വത്തില് ആരംഭിച്ച അഷ്ടമുടിക്കായല് ശുചീകരണ പരിപാടിയുടെ ഭാഗമായി തീരവാസികളില് നിന്നുള്പ്പെടെ വിവരശേഖരണം നടത്തും. കായലിലേക്ക് മാലിന്യമെത്തുന്ന തോടുകള്, വീടുകളില് നിന്ന് മാലിന്യം പുറന്തള്ളുന്ന കുഴലുകള്, കായലിനോട് ചേര്ന്നുള്ള കക്കൂസുകള്, കായല്ത്തീരത്തെ ഭൂമിയുടെ അതിര്ത്തി, മത്സ്യസമ്ബത്ത്, കണ്ടല്ക്കാടുകള് എന്നിങ്ങനെ 30 കാര്യങ്ങളിലുള്ള വിവരങ്ങളാണ് ശേഖരിക്കുന്നത്. ഇതിനായി പ്രത്യേകം ചോദ്യാവലിയും തയ്യാറാക്കി. സെപ്തംബര് 12ന് കായല് യാത്രയിലൂടെ തീരവാസികളെ നേരിട്ട് കണ്ട് വിവരം ശേഖരിക്കാനാണ് നീക്കം. മന്ത്രിമാരായ കെ.എന്. ബാലഗോപാലും ചിഞ്ചു റാണിയും യാത്രയില് പങ്കുചേരും. ഉള്പ്രദേശങ്ങളിലെ വിവരങ്ങള് കുടുംബശ്രീ മിഷന് പ്രവര്ത്തകരുടെ നേതൃത്വത്തില് ശേഖരിക്കും. മറ്റ് പ്രവര്ത്തനങ്ങള്. ബോധവത്കരണത്തിനായി സെമിനാറുകള് അടക്കമുള്ള പരിപാടികള് സംഘടിപ്പിക്കും. ജനപങ്കാളിത്തം ഉറപ്പാക്കാന് എല്ലാ പഞ്ചായത്തുകളിലും ജനകീയ സമിതികള് രൂപീകരിക്കും. കോര്പ്പറേഷന് വാര്ഡുകളിലും ജില്ലാ പഞ്ചായത്ത് ഡിവിഷനുകളിലും ജനകീയ കമ്മിറ്റികള് നിലവില് വരും. കമ്മിറ്റികളില് എല്ലാ ജനങ്ങളുടെയും പങ്കാളിത്തം ഉറപ്പാക്കും.